ഓക്സിജന് പ്ലാന്റ് സജ്ജം കോട്ടയം: പാമ്ബാടി താലൂക്ക് ആശുപത്രിയില് ഒരു കോടി രൂപ ചെലവഴിച്ച് സ്ഥാപിക്കുന്ന ഓക്സിജന് പ്ലാന്റിന്റെ നിര്മാണം പൂര്ത്തിയായി. ഒരു മിനിറ്റില് 500 ലിറ്റര് സംഭരണശേഷിയുള്ള ഇത് ജില്ലയിലെ താലൂക്ക് ആശുപത്രികളിലെ ഏറ്റവും വലിയ ഓക്സിജന് പ്ലാന്റാണ്. ഉമ്മന് ചാണ്ടിയുടെ എം.എല്.എ. ഫണ്ടില് നിന്നാണ് തുക അനുവദിച്ചത്. നാലു മാസം കൊണ്ട് നിര്മാണം പൂര്ത്തിയാക്കി. 50 കിടക്കകളില് 24 മണിക്കൂറും ഓക്സിജന് സൗകര്യം ലഭ്യമാക്കാന് ഇതിലൂടെ സാധിക്കുമെന്ന് ആശുപത്രി സൂപ്രണ്ട് ഡോ കെ.എ. മനോജ് പറഞ്ഞു. പ്ലാന്റിന്റെ ട്രയല് റണ് നടത്തി പ്രവര്ത്തനം ആരംഭിച്ചു.